Nufa-d belli timsaɛreq tessemras aṭas n wassaɣen, maca deg tesleḍt-agi i nexdem nufa-d d akken llan wassaɣen i d-yettuɣalen s waṭas am : tanga, amuddir d armuddir, talɣa akked yisem akmam. Am wakken llan wassaɣen ur neṭṭuqet ara am : Inni, amur seg lekmal, isem amadwan, aɣarsiw d umdan, tagella d umtiweg. Ɣas akken timsaɛreq deg tuget ur tebna ara kan ɣef yiwen wassaɣ, maca yettili dima yiwen wasseɣ gar wassaɣen i d-nufa iǧheḍ, d winna i d-yettbaben .